open-index/open-wikipedia-markdown huggingface dataset:
Զինո Դավիդոֆ

**Զինո Դավիդոֆ** (, ի ծնե՝ **Զինովի (Զուսելե-Մեր) Հենրիխի Դավիդոֆ,** ), շվեյցարացի արդյունաբերող, հայտնի *Davidoff* ապրանքանիշի (սիգար, ծխախոտ, օծանելիք, սուրճ և այլն) սեփականատերը։

## Կենսագրություն
Ծնվել է Ռուսական կայսրության Չեռնիգովի մարզի Նովգորոդ-Սևերսկի քաղաքում՝ Հենրիխ (Հիլելիա) Դավիդոֆի (արտագաղթյալ՝ Անրի Դավիդոֆ) ընտանիքում, որը, ըստ տարբեր աղբյուրների, արտադրող էր կամ ծխախոտային արտադրանքների առևտրական։ Ընտանիքը տեղափոխվել է Կիև, իսկ 1911 թվականին արտագաղթել Շվեյցարիա, որտեղ 1916 թվականին բացել է իր սեփական ծխախոտի խանութը։ 1928 թվականին ավարտել է դպրոցը, ուղևորվել Լատինական Ամերիկա, այցելել Արգենտինա, Բրազիլիա, Կուբա։ Կուբայում 2 տարի աշխատել է ծխախոտի պլանտացիայում, ուսումնասիրել կուբայական սիգարների արտադրությունը։

1934-ական թվականներին վերադարձել է Շվեյցարիա և սկսել կառավարել իր ծնողների խանութը։ Աստիճանաբար խանութը վերածվել է ծխախոտի առևտրի խոշոր ընկերության, որը ծաղկել է 2-րդ համաշխարհային պատերազմի ավարտից հետո։ Դավիդոֆը, օգտվելով այն հանգամանքից, որ Շվեյցարիան պատերազմի տարիներին չեզոք պետություն էր, նրա միջոցով ծխախոտային առևտուր էր իրականացնում երկու պատերազմող կողմերի հետ։

## Ծանոթագրություններ

## Գրականություն
* Zino Davidoff, «The Connoisseur’s Book of the Cigar», McGraw-Hill; 1984. ISBN 0-07-015460-0
*Салтан А. Н. История олигархов. «Отец» всех сигар – Зиновий Давыдов [Электронный ресурс]. – Режим доступа к статье: https://web.archive.org/web/20170911115803/https://oligarh.media/2017/09/09/istoriya-oligarhov-otets-vseh-sigar-zinovij-davydov/. – Заглавие с экрана. – **9**.0**9**.17.

## Արտաքին հղումներ
* Զինո Դավիդոֆի կենսագրությունը. Հոդված Коммерсант.ру կայքում
* Short Biography from smokeshopmag.com 

Կատեգորիա:Շվեյցարացի գործարարներ
Կատեգորիա:Շվեյցարացիներ
Կատեգորիա:Ուկրաինացի գործարարներ
Կատեգորիա:Ռուս գործարարներ
Կյանքի աստղ

thumb|«Կյանքի աստղ»
**«Կյանքի աստղ»** (), շտապ բժշկության ծառայության խորհրդանիշը, որը համատեղ վերահսկվում է Ամերիկյան բժշկական ասոցիացիայի և ԱՄՆ առողջապահության, կրթության և մարդկային ծառայությունների նախարարության կողմից։ Պատկերանշանն ու դրա տարբերակներն օգտագործվում են նաև այլ շտապ բժշկական ծառայությունների (մասնավորապես՝ որոնողափրկարարական ծառայությունների և շտապ բժշկական տեխնիկաների ազգային ռեգիստրի) կողմից։
[thumb|200px|«Կյանքի աստղը» [Լեհաստան|լեհական շտապօգնության ծառայության խորհրդանշանի վրա ]]
Պատկերանշանում ներկայացված է կապույտ վեցաթև աստղ` սպիտակ եզրերով, կենտրոնում հին հունական դիցաբանության մեջ բժշկության աստծո՝ Ասկլեպիուսի սպիտակ գավազանն է։

## Պատմություն
«Կյանքի աստղը» ի սկզբանե ստեղծվել է Ամերիկյան բժշկական ասոցիացիայի (AMA) կողմից 1963 թվականին՝ որպես բժշկական նույնականացման համընդհանուր խորհրդանիշ։

Սկզբնապես Միացյալ Նահանգներում շտապ օգնության շատ մեքենաներ օգտագործում էին վառ նարնջագույն խաչ՝ քառակուսի սպիտակ ռեֆլեկտիվ ֆոնի վրա։ Այս լոգոն օգտագործվել է մինչ ԱՄՆ-ում շտապ բժշկական անձնակազմի ազգային ստանդարտների մշակումը։

«Կյանքի աստղ» խորհրդանիշը ստեղծվել և արտոնագրվել է ԱՄՆ-ում 1967 թվականին։ Այն մշակվել է Ազգային մայրուղիների երթևեկության անվտանգության վարչության (NHTSA) շտապ բժշկական բաժանմունքի ղեկավար Լեո Շվարցի (անգլ.՝ Leo R. Schwartz) կողմից։ Ամերիկյան Կարմիր խաչը արգելել է օգտագործել նախկինում օգտագործված NHTSA նարնջագույն խաչը սպիտակ ֆոնի վրա՝ համարելով այն Կարմիր խաչի խորհրդանշանի իմիտացիա։

Այսօր այս խորհրդանիշը կարելի է գտնել շատ երկրների շտապօգնության մեքենաներում։

## Սիմվոլիզմ
Աստղի վեց ճառագայթները խորհրդանշում են վեց հիմնական խնդիրները, որոնք փրկարարները լուծում են արտակարգ իրավիճակների շղթայում. 
# հայտնաբերում,
# ծանուցում, 
#պատասխան ռեակցիա,
#տեղում օգնություն, 
#օգնություն փոխադրման ընթացքում, 
#տեղափոխում մասնագիտացված օգնության կենտրոն։

## «Կյանքի աստղը» տարբեր երկրներից ժամանած շտապ օգնության մեքենաներում

Պատկեր:LondonAmbu.jpg|Լոնդոն, Միացյալ Թագավորություն
Պատկեր:Ambulance Peru Kiteni.jpg|Կուսկո, Պերու
Պատկեր:Ambulancia INEM.jpg|Լիսաբոն, Պորտուգալիա
Պատկեր:Ambulance-p1030618.jpg|Ֆրանսիա
Պատկեր:Ambulance 4.jpg|Լոզան, Շվեյցարիա
Պատկեր:Swedish ambulance in Lund.jpg|Լունդ, Շվեդիա
Պատկեր:UAZ-452 Medical (EMS) 2006 G3.jpg|Վիննիցա, Ուկրաինա
Պատկեր:Файне місто-2016. Швидка допомога.jpg|Տերնոպոլ, Ուկրաինա
Պատկեր:Martin Koch 1 - WC Zakopane - 27-01-2008.JPG|Զակոպանե, Լեհաստան
Պատկեր:Kuki-ambulance.jpg|Ճապոնիա


## Տես նաև
* Կարմիր բյուրեղ

## Ծանոթագրություններ

Կատեգորիա:Առաջին օգնություն
Կատեգորիա:Բժշկական խորհրդանիշներ
Կատեգորիա:Բնօրինակում անաղբյուր հոդվածներ
Կատեգորիա:Շտապ օգնություն
Joconde

[thumb|Գեներալ [Ժան-Անդոշ Ժունոյին պատկերող, լայնորեն տարածված գրավյուրներից մեկը. 19-րդ դար]]
[thumb|''Քնածը'', նկարիչ՝ [Ժորժ Սյորա. սա Սյորայի 49 աշխատանքներից մեկն է: *Joconde*-ը չափազանց հարուստ է մատիտանկարներով]]
**Joconde** (հայերեն հնչողությամբ՝ **Ժոկոնդ**), տվյալների կենտրոնական բազա, որն ստեղծվել է 1975 թվականին Ֆրանսիայի մշակույթի նախարարության նախաձեռնությամբ և ներկայումս մատչելի է առցանց։ Ներառում է ֆրանսիական հանրային ու մասնավոր այն թանգարանների հավաքածուների ցուցանմուշները, որոնք *Code du patrimoine*-ի L. 441-1 հոդվածի համաձայն՝ ընդգրկված են *Musées de France* խորագիրը կրող ցանկում (դրանց թվաքանակն անցնում է 1.200-ից)։

*La Joconde*-ը իտալական Վերածննդի խոշորագույն ներկայացուցիչ Լեոնարդո դա Վինչիի *[[Մոնա Լիզա]]* հանրահայտ նկարի ֆրանսերեն անվանումն է։ Այդ աշխատանքը, փարիզյան Լուվրում պահվող միլիոնավոր այլ ստեղծագործությունների մոտավորապես կեսի հետ, ներառված է տվյալների կենտրոնական բազայում (ի դեպ, այդտեղ ընդգրկված են Լեոնարդո դա Վինչիի հետ առնչվող 295 աշխատանքներ, որոնց թվում՝ 6 նկար)։ 2012 թվականի նոյեմբերի տվյալներով՝ *Joconde*-ը պարունակում էր առցանց հասանելի 475.000-ից ավելի ցուցանմուշ, որոնցից ավելի քան 290.000-ը՝ պատկերներով from 366 collections in France,. այդ թվում՝ 209.350 մատիտատնկար, 63.547 գեղանկար, 34.561 տպածոներ (*prints*), 34.102 քանդակ, 16,631 տարազներ ու դրանց օժանդակ համալրումներ։

*Joconde*-ի տվյալների բազան օրեցօր շարունակում է համալրվել ու հարստանալ։

## Ծանոթագրություններ

## Արտաքին հղումներ

* Base de données Joconde sur la Plateforme Ouverte du Patrimoine
* Expérimentation JocondeLab
*Joconde Home page  

Կատեգորիա:Ֆրանսիայի արվեստ
Կատեգորիա:Ֆրանսիայի մշակույթ
Կատեգորիա:Ֆրանսիայի թանգարաններ
Ալեքսանդրիայի ազգային թանգարան

**Ալեքսանդրիայի ազգային թանգարան** (), թանգարան Ալեքսանդրիա քաղաքում, որը բացվել է 2003 թվականի դեկտեմբերի 31-ին Եգիպտոսի նախագահ Հոսնի Մուբարաքի կողմից՝ իտալական ոճով վերակառուցված առանձնատանը։

Թանգարանում ներկայացված է մոտ 1800 արտեֆակտ՝ սկսած փարավոնների, հռոմեական, բյուզանդական և իտալական դարաշրջաններից մինչև ներկա ժամանակներ՝ սկսած Մուհամմադ Ալի փաշայի դինաստիայի ժամանակաշրջանից և ավարտած 1952 թվականի հուլիսի 23-ի հեղափոխությամբ։

## Պատմություն
Թանգարանը գտնվում է Փաշայի և հարուստ փայտավաճառ Ասադ Բասիլենի () նախկին առանձնատանը, որը կառուցվել է 1926 թվականին իտալական ոճով։ Եռհարկանի շենքը եղել է Ալեքսանդրիայի բարձր խավի հանդիպման վայր։

Պալատը 1954 թվականին 53 հազար եգիպտական ֆունտով վաճառվել է ամերիկյան դեսպանատան կարիքների համար, իսկ 1997 թվականին Եգիպտոսի հնությունների ծառայությունը այն վերագնել է 12 միլիոն եգիպտական ֆունտով՝ վերածելով այն պետական սեփականության։ Թանգարանը բացվել է 2003 թվականի դեկտեմբերի 31-ին։

## Ցուցանմուշներ
Ալեքսանդրիայի ազգային թանգարանում պահվում է մոտ 1800 գտածո, որոնք պատմում են Ալեքսանդրիայի և Եգիպտոսի պատմության մասին։ Այդ ստեղծագործությունների մեծ մասը այստեղ է հասել եգիպտական այլ թանգարաններից։ Թանգարանը հիմնականում կենտրոնացած է երեք հավաքածուների վրա, որոնք գտնվում են երեք հարկերում․

* Առաջին հարկ՝ փարավոնների դարաշրջան։ Մումիաները պատկերված են թաղման խցերի վերակրկնությամբ։
* Երկրորդ հարկ՝ հելլենիստական և հռոմեական ժամանակաշրջաններ՝ ներառյալ առարկաներ Իրակլիոնից և Կանոպուսից։ Առարկաների թվում են կանապուսյան կժերը, Կարակալլայի կիսանդրին, Մեդուզայի քանդակը, խճանկարային դիմանկարը, որը պատկերում է Բերենիկա II թագուհուն՝ Պտղոմեոս III-ի կնոջը։ Թանգարանում ցուցադրվում է նաև Ալեքսանդր Մակեդոնացու քանդակը։
* Երրորդ հարկ՝ քրիստոնեական և մուսուլմանական դարաշրջաններ, նաև 19-րդ և 20-րդ դարեր։

Թանգարանում կա նաև ակնագործության, զենքի, քանդակագործության, սպասքեղենի հավաքածուներ։

## Պատկերասրահ

Antico regno, statua di weshka con la famiglia.JPG|
File:GD-EG-Alex-MuséeNat053.JPG|
Pettorale in faience blu e verde, legno e corniola, da saqqara.JPG|
Queen Berenice II of Egypt.jpg|
Bust of Roman Emperor Caracalla.jpg|
Piece of woolen and linen fabric 8th century.jpg|


## Ծանոթագրություններ

## Արտաքին հղումներ
* Egyptian Museums: The Alexandria National Museum 

Կատեգորիա:2003 հիմնադրումներ Եգիպտոսում
Կատեգորիա:2003 հիմնադրված թանգարաններ
Կատեգորիա:Ալեքսանդրիա
Կատեգորիա:Եգիպտոսի թանգարաններ
Միջնադարյան արվեստի ազգային թանգարան (Կորչա)

**Միջնադարյան արվեստի ազգային թանգարան** (), Ալբանիայի արվեստի ազգային թանգարան։ Գտնվում է Ալբանիայի Կորչա քաղաքից հարավ-արևելք գտնվող Ֆան Նոլի բուլվարում։

## Նկարագրություն
Հիմնադրվել է 1980 թվականի ապրիլի 24-ին։

Թանգարանը պարունակում է միջնադարյան արվեստի հավաքածուներ, որոնք հիմնականում կապված են բյուզանդական և հետբյուզանդական քրիստոնեական արվեստի հետ։ Այն ներառում է սրբապատկերների հավաքածուներ, քարե և փայտե քանդակներ և մետաղական զարդեր։

Թանգարանի ամենակարևոր մասը նրա ավելի քան 6500 սրբապատկերների հավաքածուն է, որը համարվում է Եվրոպայում ամենահարուստներից մեկը։ Մշտական ցուցահանդեսում ներկայացված են 13-19-րդ դարերի մոտ 200 պատկերակներ։

Թանգարանի հավաքածուում ներկայացված է սրբանկարիչների աշխատանքներ, այդ թվում՝ Օնուֆրիայի, սրբանկարչի և ալբանացի գլխավոր մոնումենտալ նկարիչներից մեկի աշխատանքները, որոնք 16-րդ դարում ստեղծագործել են Կենտրոնական և Հարավային Ալբանիայի և հարավ-աևմտյան Մակեդոնիայի տարածքում, Նիկոլայի, Օնուֆրիայի որդու, Դավիդ Սելենիցայի, Կոնստանդին Շպատարակի, Կոնստանդին Ժերոմոնակի, Զոգրաֆի եղբայրների, Չեթիրետովի (Գեորգիա, Հովհաննես, Նաումա, Նիկոլայ և Գեորգի կրտսեր) և այլոց աշխատանքներ։

Թանգարանը ակտիվորեն համագործակցում է Սալոնիկի Բյուզանդական թանգարանի հետ։ Սալոնիկում համատեղ աշխատանքի արդյունքում վերականգնվել է թանգարանային հավաքածուի 88 ամենակարևոր սրբապատկերները։

Շենքը վերակառուցվել է 2016 թվականի հոկտեմբերի 4-ին՝ Կորչայի քաղաքապետարանի և Հունաստանի կառավարության ֆոնդի համագործակցությամբ։

## Կորչայի միջնադարյան արվեստի ազգային թանգարանի ցուցանմուշներ

Պատկեր:Circumcision of Christ (1760-1780, Korce).jpg
Պատկեր:Korçë NMMA - Ikonostase 2 Hodegetria.jpg
Պատկեր:Korçë NMMA - Ikonostase 3 Pantokrator.jpg
Պատկեր:Korçë NMMA - St.Georg.jpg
Պատկեր:Resurrection of Lazarus.jpg
Պատկեր:Saint Jovan Vladimir (Ardenica).jpg
Պատկեր:Korçë NMMA - Ausstellungsraum.jpg


## Ծանոթագրություններ

## Արտաքին հղումներ
* Թանգարանի կայք
* National Museum of Medieval Art
* Կորչե. Միջնադարյան արվեստի ազգային թանգարան
* Տիրամայր Էլեուսա։ Սրբապատկեր։ Միջնադարյան արվեստի ազգային թանգարան, ք. Կորչա, Ալբանիա

Կատեգորիա:1980 հիմնադրումներ Ալբանիայում
Կատեգորիա:1980 հիմնադրված թանգարաններ
Կատեգորիա:Ալբանիայի ազգային թանգարաններ
Կատեգորիա:Բնօրինակում անաղբյուր հոդվածներ
Միրզա Ֆաթալի Ախունդովի տուն-թանգարան

**Միրզա Ֆաթալի Ախունդովի տուն-թանգարան** (), ադրբեջանցի գրող, դրամատուրգ և լուսավորիչ Միրզա Ֆաթալի Ախունդովի (1812-1878) տուն-թանգարան, որը գտնվում է Ադրբեջանի Շեքի քաղաքում։ Միրզա Ֆաթալի Ախունդովը ծնվել է այս տանը, այստեղ է անցել Ախունդովի մանկությունն ու պատանեկությունը։

## Պատմություն
Տունը կառուցվել է 1800 թվականին։ 1811 թվականին այն գնել է Միրզա Ֆաթալի Ախունդովի հայրը՝ Միրզա Մուհամեդ Թաղին։ Միրզա Ֆաթալի Ախունդովը ծնվել է այստեղ 1812 թվականին։ Երկու տարի անց Ախունդովի հայրը ընտանիքի հետ տեղափոխվել է Թավրիզի մերձակայքում գտնվող Խամենե գյուղ։ Երբ Ախունդովը 13 տարեկան էր, նրա ծնողները բաժանվել են։

Այսպիսով, 1825 թվականին Ախունդովը և նրա ընտանիքը վերադարձել են Նուխի (Շաքիի անունը մինչև 1968 թվականը)։ Այդ ժամանակից Ախունդովի դաստիարակությամբ զբաղվել է նրա մոր հորեղբայրը` Ախունդ Հաջի Ալեսկերը։ 1833 թվականին Ախունդովը ընդունվել է Նուխիի պետական ուսումնարան, բայց մեկ տարի անց թողել է ուսումնարանը և 1834 թվականին տեղափոխվել Թբիլիսի։

1940 թվականին այստեղ հիմնադրվել է տուն-թանգարան։ 2012 թվականին, կապված Ախունդովի 200-ամյակի հետ, ավարտվել է թանգարանի շենքի հիմնանորոգումն ու վերակառուցումը։

## Նկարագիր
Միրզա Ֆաթալի Ախունդովի տուն-թանգարանը Ադրբեջանի ամենահին թանգարան-հուշահամալիրն է։ Այն ստեղծվել է 1940 թվականին։ Տուն-թանգարանը զբաղեցնում է երկու շենք։ Առաջինը, որում ծնվել է Ախունդովը, բաղկացած է երկու սենյակից։ Երկրորդ մասնաշենքը կառուցվել է ավելի ուշ։ Այստեղ ցուցադրվում են Ախունդովի անձնական իրերը՝ գրողի կյանքի և ստեղծագործական ուղու մասին պատմող առարկաներ։

Տունը, որտեղ ծնվել է Միրզա Ֆաթալի Ախունդովը, կառուցվել է արևելյան ոճով, ինչի մասին վկայում են ծխնելույզներն ու դարակները։ Տան դռները շատ ցածր են, ուստի տուն մտնելու և սենյակից սենյակ տեղափոխվելու համար հարկավոր է կռանալ։ Ինչպես ասում են թանգարանի էքսկուրսավարները, նման ձևով կառուցումը կատարվել է այն նպատակով, որ տուն մտնողը խոնարհվի տան տիրոջ առջև՝ դրանով իսկ հարգանք ցուցաբերելով նրա հանդեպ։ Բացի այդ, դռների և առաստաղի ցածր դիրքը ամռանը ապահովում էր զով ջերմաստիճան, իսկ  ձմռանը տաք։ Մեկ այլ սենյակում ցուցադրվում են  Ախունդովի մոր անձնական իրերը։

## Պատկերասրահ


House-museum of Mirza Fatali Akhundov7.JPG|Ինքնաեռ և սպասք 
House-museum of Mirza Fatali Akhundov6.JPG|Թուր և այլ իրեր
House-museum of Mirza Fatali Akhundov5.JPG|Պատեֆոն
House-museum of Mirza Fatali Akhundov10.jpg|Սեղան և աթոռներ Ախունդովի Թբիլիսիի տանից 



## Ծանոթագրություններ

Կատեգորիա:1940 հիմնադրված թանգարաններ
Կատեգորիա:Ադրբեջանի թանգարաններ
Կատեգորիա:Տուն-թանգարաններ Ադրբեջանում
Լուսակայի ազգային թանգարան

**Լուսակայի ազգային թանգարան** (), Զամբիայի մայրաքաղաք Լուսակայում՝ Անկախության պողոտայի վրա գտնվող թանգարան, որն ստեղծվել է ազգի պատմությունն ու մշակույթը արտացոլելու,  կրթության ու զբոսաշրջության զարգացմանը նպաստելու նպատակով։

## Պատմություն
Թանգարանի շինարարությունն սկսվել է 1980-ական թվականներին, իսկ նրա բացման պաշտոնական արարողությունը տեղի է ունեցել 1996 թվականի հոկտեմբեր ամսին։ Սկզբնապես որոշված է եղել հիմնական ուշադրությունը նվիրել Զամբիայի անկախության համար մղված պայքարի արտացոլմանը, սակայն ժամանակի ընթացքում թեմատիկան ընդլայնվել է՝ ներառելով նաև ազգային արվեստի, մշակույթի պատմությունը։

## Ցուցասրահներ
Թանգարանի հավաքածուների զգալի մասը պահպանվում է համապատասխան պայմաններ ունեցող պահասենյակներում, իսկ առաջին և երկրորդ հարկերում գործում են մեկական ցուցասրահ՝ իրենց մշտական ցուցադրություններով։ Ներքևի ցուցասրահում ներկայացված են զամբիացի ժամանակակից արվեստագետների նկարչական աշխատանքներ ու քանդակներ, որոնցում պատկերված է ժողովրդի կենսակերպը։ Վերին սրահի ցուցանմուշները պատմում են Զամբիայի պատմության կարևոր դրվագների մասին՝ հնագույն ժամանակներից մինչև մեր օրերը։ Երկրորդ հարկում գործում է նաև գեղեցիկ նկարազարդված մանկական անկյուն՝ խաղասենյակով, խաղալիքներով ու սենյակային ատրակցիոններով հագեցած։ Թանգարանն ունի նաև ոչ մեծ գրադարան, հանդիսությունների ու նիստերի դահլիճ, թերթերի կրպակ, թողարկում է ուսումնական հանրամատչելի նյութեր։ Դպրոցականների համար պարբերաբար կազմակերպվում են ցուցադրական նյութերով հագեցած, հետաքրքիր զրույցներ, դասախոսություններ, բանավեճեր։

## Ծանոթագրություններ

## Արտաքին հղումներ
* Museums in Zambia
* Lonely Planet

Կատեգորիա:1996 հիմնադրումներ Աֆրիկայում
Կատեգորիա:1996 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Ազգային թանգարաններ
Կատեգորիա:Զամբիայի թանգարաններ
Կատեգորիա:Պատմության թանգարաններ
Ջոնաթան Նոլան

**Ջոնաթան Նոլան** (, ), անգլո-ամերիկացի ռեժիսոր, պրոդյուսեր, սցենարիստ։

## Կենսագրություն
Ջոնաթան Նոլանը ծնվել է Լոնդոնում, սակայն մեծացել է Չիկագոյում։ 1994 թվականին ավարտել է Իլինոյսի Լոյոլայի ակադեմիան, իսկ 1999 թվականին՝ Վաշինգտոնի Ջորջթաունի համալսարանը։ Համալսարանում գրել է «*Memento Mori»* պատմվածքը, որի հիման վրա նրա եղբայրը՝ Քրիստոֆերը, նկարահանել է իր «Հիշիր» ֆիլմը։ Ջոնաթան Նոլանը եղբոր հետ աշխատել է որպես սցենարիստ «Հեղինակություն», «Խավարի ասպետը» և «Միջաստղային ճամփորդություն» խոշոր բյուջե ունեցող ժապավեններում։ 2014 թվականի նոյեմբերին հայտնի է դարձել, որ Ջոնաթանը ձեռնամուխ կլինի ամերիկյան HBO հեռուստաալիքի համար Այզեկ Ազիմովի «Հիմք» վեպերի գիտաֆանտաստիկ ցիկլի ադապտացմանը, ինչպես նաև հանդես կգա որպես այդ նախագծի պրոդյուսեր։

## Անձնական կյանք
Ամուսնացած է պրոդյուսեր և սցենարիստ Լիզա Ջոյի հետ։ Ունեն երկու երեխա։

## Ֆիլմագրություն

## Մրցանակներ
* 2001 — «Սանդես» մրցանակ՝ Լավագույն սցենարի համար 
* 2002 — Բրեմ Սթոքերի մրցանակ՝ լավագույն սցենարի համար (Հիշիր)
* 2009 — «Սատուրն» մրցանակ «Խավարի ասպետը» ֆիլմի լավագույն սցենարի համար (Քրիստոֆեր Նոլանի հետ համատեղ)
* 2015 — «Սատուրն» մրցանակ՝ «Միջաստղային ճամփորդություն» ֆիլմի լավագույն սցենարի համար (Քրիստոֆեր Նոլանի հետ համատեղ)

## Ծանոթագրություններ

Կատեգորիա:1976 ծնունդներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Անձինք այբբենական կարգով
Կատեգորիա:Լոնդոն քաղաքում ծնվածներ
Կատեգորիա:Հունիսի 6 ծնունդներ
Կատեգորիա:Ռեժիսորներ այբբենական կարգով
Կատեգորիա:Սցենարիստներ այբբենական կարգով
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոսցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի կինոգործիչներ
Ռուշատ Մուդարիսով

**Ռուշատ Մուդարիսով** (, ), դրամատիկ դերասան, Ուֆայի թաթարական «Նուր» պետական թատրոնի դերասան (1993 թվականից), Բաշկորտոստանի Հանրապետության ժողովրդական արտիստ (2019)։

## Կենսագրություն
Ծնվել է 1974 թվականի փետրվարի 24-ին Բաշկիրական Ինքնավար Խորհրդային Սոցիալիստական Հանրապետության Բուզդյակսկի շրջանի Սաբայ գյուղում։ Ռուշատի հայրը՝ Սալիհը, սիրում էր երգել, իսկ մայրը ակորդեոն էր նվագում։ Ռուշատը մանկուց, ինչպես և հայրը, երգում էր, եղել է դպրոցական ինքնագործ թատերական խմբակի ակտիվ մասնակիցներից մեկը։ Մասնակցել է շրջանի և գյուղի մշակութային միջոցառումներին, համերգներին, տարբեր ստուգատեսներին և մրցույթներին։ Դպրոցն ավարտելուց անմիջապես հետո ընդունվել է կրկին բացված «Նուր» թատրոնի հատուկ դասընթաց։ Ավարտել է Ուֆայի արվեստի պետական ինստիտուտի թատերական ֆակուլտետի դերասանական բաժնի առաջին հատուկ խումբը, որն առաջին թաթարալեզու դասընթացն էր։ Երկրորդ կուրսից (1993 թվական) սկսել է մասնակցել կոլեկտիվ բեմադրություններին։ Նույն թվականին ընդունվել է թատրոնի աշխատակազմ և այդ ժամանակվանից աշխատում է այնտեղ։ Առաջին անգամ բեմ է դուրս եկել կոլեկտիվ կերպով Ֆաթիհ Սայֆի-Կազանլիի «Կյանքն առանց չարության» դրամայում։

## Ստեղծագործություն
Թատրոնում աշխատելու ընթացքում Ռուշատը ստեղծել է բեմական կերպարների համեմատաբար մեծ պատկերասրահ։ Այսօր նա թատրոնի առաջատար դերասաններից մեկն է։ Մեծ ներդրում է ունեցել երիտասարդ կոլեկտիվի զարգացման և կայացման գործում։ Աշխատել է ռեժիսոր Ախթյամ Աբուշախմանովի և այլոց հետ։

## Խաղացած դերեր
* *Սամսոն*. «Ռոմեո և Ջուլիետ», Ուիլյամ Շեքսպիր
* *Ջամալեթդին*. «Բանկրոտ», Գալիասկար Քամալ
* *Իսմայիլ*. «Գալիյաբանու», Միրհայդար Ֆայզի
* *Բակիյ*. «Սպիտակ կալֆակ», Միրհայդար Ֆայզի
* *Ռաշիտ*. «Քմահաճ փեսացուն», Կարիմ Տինչուրին
* *Պատանի*. «Զուլեյխա», Գայազ Իսհակի
* *Մատուցող*. «Աշուն», Գայազ Իսհակի
* *Բժիշկը*. «Երեք արշին», Տուֆան Մինուլին
* *Ռախմատուլա Խուրմատուլովիչ*. «Փեսան վեց դուստրերի համար», Տուֆան Մինուլին
* *Նաբիուլա*. «Երկվորյակները», Անգամ Աթնաբաև
* *Սալահ*. «Ջրային ուղի», Նաջիբ Ասանբաև
* *Իսլամ*. «Մայրիկիս սպիտակ զգեստը», Շարիֆ Հուսաինով
* *Գուլայ*. «Հիջրա», Նակի Իսանբետ
* *Շայխուլա*. «Արծաթե զանգը սրտերում», Դանիլ Սալիհով
* *Գյուղատնտես Գատա*. «Կանխագուշակողը», Զուլֆաթ Հաքիմ
* *Գաֆուր*. «Կորցրած հույս», Համիտ Իրգալին
* *Նուրի*. «Յոթերորդ փեսան», Հաբիր Իբրահիմ

## Պարգևներ և պատվավոր կոչումներ
* Բաշկորտոստանի Հանրապետության վաստակավոր արտիստ (2008)
* Բաշկորտոստանի Հանրապետության ժողովրդական արտիստ (2019)

## Ծանոթագրություններ

## Արտաքին հղումներ
* Ռուշատ Մուդարիսովը «Նուր» թատրոնի կայքում

Կատեգորիա:Ռուս դերասաններ
Մակեդոնիայի և Թրակիայի բանահյուսական և ազգագրական թանգարան

**Մակեդոնիայի և Թրակիայի բանահյուսական և էթնոլոգիական թանգարան** (), թանգարան Հունաստանի Կենտրոնական Մակեդոնիա պերֆերիայի Սալոնիկ քաղաքում։

## Թանգարան
Թանգարանը հիմնադրվել է 1973 թվականին Մակեդոնիայի կրթության ասոցիացիայի կողմից և տեղակայված է եղել «Հին գավառական տուն» անվամբ շենքում։ Շենքը, որը զբաղեցնում է ծովի ափին գտնվող 5 հեկտար տարածք, 1906 թվականին կառուցել է հրեա ճարտարապետ Էլի Մոդիանոն։ Թանգարանը տեղակայված է չորս մակարդակի վրա՝ կիսանկուղային հարկ, երկու հարկեր և ձեղնահարկ։ Ճարտարապետականորեն այն էկլեկտիկ շինություն է, որի վրա մեծապես ազդել է մոդեռնը։ Հատկապես տպավորիչ է դեպի ծով նայող սյունազարդ պատշգամբը։

Թանգարանը հավաքում և հետազոտում է Մակեդոնիայի և Թրակիայի ավանդական մշակույթի մասունքները և դրանք ներկայացնում հանրությանը իր մշտական և ժամանակավոր ցուցահանդեսներում։ Թանգարանի հավաքածուն բաղկացած է ավելի քան 20,000 ցուցանմուշներից (տեքստիլ, ասեղնագործություն, տեղական տարազներ, գործիքներ, զենքեր, կենցաղային իրեր, երաժշտական գործիքներ և փորագրություն, փայտամշակման և մետաղամշակման սարքավորումներ)։ Թանգարանն ունի մասնագիտացված գրադարան, լուսանկարչական արխիվ և ձայնագրությունների  պահեստարան։

## Ցուցադրություն
Մշտական ցուցահանդեսներից երկուսը կազմակերպվում են հետևյալ ստորաբաժանումներում`
# «Մակեդոնիայի և Թրակիայի ջրաղացներում», Ջրաղացներն ու սղոցարանները ավանդական հասարակությունում։ 
# «Մակեդոնիայի և Թրակիայի ավանդական տարազները 1860-1960 թթ.»:

## Պատկերասրահ


Macedonian_Museums-79-Laografiko_Thessalonikhs-348.jpg|Թանգարանի արտաքին տեսքը
Macedonian_Museums-79-Laografiko_Thessalonikhs-349.jpg|Թորման հին ապարատներ
Macedonian_Museums-79-Laografiko_Thessalonikhs-350.jpg|Լճի հին նավակ



## Ծանոթագրություններ

## Արտաքին հղումներ
* Official Site
* Hellenic Ministry of Culture and Tourism 
* www.museumsofmacedonia.gr
* travelthessaloniki.com
* www.hri.org 
* Εθνολογικό και Λαογραφικό Μουσείο 

Կատեգորիա:1973 հիմնադրումներ Հունաստանում
Կատեգորիա:1973 հիմնադրված թանգարաններ
Կատեգորիա:Ազգագրական թանգարաններ
Կատեգորիա:Սալոնիկի թանգարաններ
Բոբր

**Բոբր** (), գետ, որը գտնվում է Բելառուսի Վիտեբսկի մարզի Տոլոչինի շրջանում և Մինսկի մարզի Կրուպսկայա և Բորիսովսկայա շրջաններում, Բերեզինայի ձախ վտակն է։ Գետի երկարությունը` 124 կմ, ջուր հավաքող ավազանի մակերեսը` 2190 կմ2։ Ջրի միջին տարեկան ծախսը գետաբերանում 15 մ3/վ է, հորդացումը մինչև` 540 մ3/վ։ Գետի միջին թեքությունը` 0,56 ր/կմ։

Սկիզբ է առնում Օրշանսկի բարձրավանդակից, Ռաֆալով գյուղի մոտ, Տոլոչինի շրջանում։ Արտահոսումը գտնվում է Բերեզինա, Դրուտ և Արևմտյան Դվինա գետերի ավազանների սահմաններին։ Հոսում է Կենտրոնաբերեզինյան դաշտավայրով, գետի հոսանքի գլխավոր ուղղությունը դեպի հարավ-արևմուտք է։ Սառում է դեկտեմբերի կեսերին, սառցահոսանքը սկսվում է մարտի կեսերից։ Գետի ափերին բնակվում են կուղբեր, ողողադաշտերում մելիորատիվ ջրանցքներ կան։ Հովիտը տրապեցաձև է, երկարությունը` 1-2 կմ։ Գետահովիտն անհամաչափ է, տեղ-տեղ` ճահճացած, լայնությունը հասնում է 300-500 մ-ի։ Գետի հունը ոլոր-մոլոր է, ազատ ոլորվում է, լայնությունը սակավաջրության ժամանակ 6-25 մ. է, գետաբերանում` 40 մ։ Ափերը ուղղաբերձ են, տեղ-տեղ` զառիթափ։

Հիմնական վտակներն են` Նաչան, Օբչուգան, Մոժան, Ելենկան, Պլիսան, Օսոկան։

Բոբր գետի վրա գտնվում են Կրուպսկ քաղաքը, Բոբր բնակավայրը, խոշոր գյուղեր Օբչուգան, Ծեր Բոբրը, Վիդրիցան և շատ այլ փոքր գյուղեր։

## Ծանոթագրություններ

## Գրականություն
* Бобр // Беларуская энцыклапедыя: У 18 т. Т. 3: Беларусы — Варанец (белор.) / Рэдкал.: Г. П. Пашкоў і інш. — Мн.: БелЭн, 1996. — С. 199. — 10 000 экз. — ISBN 985-11-0068-4.

Կատեգորիա:Բելառուսի գետեր
Գիտեգայի ազգային թանգարան

**Գիտեգայի ազգային թանգարան** (, ), ազգային թանգարան Բուրունդիի մայրաքաղաք Գիտեգայում։ Ամենամեծ հանրային թանգարանն է Բուրունդիում, թեև նրա հավաքածուն ցուցադրվում է ընդամենը մեկ սենյակում։ Հիմնադրվել է 1955 թվականին, երբ Բուրունդին դեռևս գտնվում էր Բելգիայի գաղութային լծի ներքո։ Թանգարանի հիմնական խնդիրն ու նպատակն է պահպանել բուրունդիական ժողովրդական, բանահյուսական մշակույթի արտեֆակտները, մշակույթ, որն անկում է ապրում և վերանալու ճանապարհին է՝ մոդեռնիզացիայի ու հասարակական վերափոխումների պատճառով։

Հավաքածուում ընդգրկված են Բուրունդիում ստեղծված, պատմական և ազգագրական արժեք ներկայացնող առարկաներ,(այդ թվում՝ արտեֆակտներ Բուրունդիի միապետների պալատներից)՝ լուսանկարներ, ցեղասպանության մասին վկայող փաստաթղթեր, արվեստի գործեր, թմբուկներ, երաժշտական, պարային գործիքներ, տարազ, կենցաղային իրեր, զարդեր, զինատեսակներ, կահկարասի... Ֆինանսական միջոցների սղության պատճառով թանգարանը վերջին շրջանում սակավաթիվ ցուցանմուշներ է ձեռք բերել, և հավաքածուն հարստացնելու գործընթացը գրեթե կանգ է առել։

2015 թվականին Բուրունդիում Գերմանիայի դեսպանատան աջակցությամբ լույս է ընծայվել թանգարանի հավաքածուի կատալոգը՝ *Le Patrimoine Burundais: le Musée de Gitega* խորագրով։

Թանգարանային համալիրում, նրա բուն շինությունից զատ, ընդգրկված է թմբկահարների՝ ոչ հեռու գտնվող սրբավայրը։

## Ծանոթագրություններ

## Գրականություն
*

Կատեգորիա:1955 հիմնադրումներ Աֆրիկայում
Կատեգորիա:1955 հիմնադրված թանգարաններ
Կատեգորիա:Բուրունդիի թանգարաններ
Տալլինի ռուսական թանգարան

**Տալլինի ռուսական թանգարան** (), մշակութային հաստատություն Էստոնիայում, Տալլինի քաղաքային թանգարանի յոթ մասնաճյուղերից մեկն է։

Ստեղծվել է Տալլինի ռուսական համայնքի մշակութային ժառանգությունը պահպանելու, հետազոտելու, ցուցադրելու և հանրահռչակելու համար։

Զբաղեցնում է Պիկկի փողոց, 29ա հասցեում գտնվող պատմական շենքը, որը Էստոնիայի պատմության մեջ մտել է որպես Անթս Լայկմաայի դպրոց-ատելիեի տեղադրության առաջին վայր (1904)։

## Պատմություն
Թանգարանը բացվել է 2016 թվականին։

Էստոնիայում ռուսական մշակույթի թանգարան ստեղծելու գաղափարը ծագել է դեռևս 1931 թվականին՝ այդ տարվա ապրիլին Պիկկի փողոց, 17 հասցեում գտնվող Մեծ գիլդիայի շենքում կայացած «Ռուսական ցուցահանդեսից» հետո։ Ցուցահանդեսին ներկա են եղել պետության ղեկավարի ներկայացուցիչ գնդապետ Յակոբսենը, Պեչորայի եպիսկոպոս Յոհանը, իսկ ավելի ուշ՝ Էստոնիայի Հանրապետության ղեկավար Կոնստանտին Պյատսը։

Խորհրդային տարիներին նախագիծը չի իրականացվել։ 1970-ական թվականների կեսերին Էստոնական ԽՍՀ նախարարների խորհուրդը և մշակույթի նախարարությունը քննարկել են ռուսական մշակույթի թանգարան ստեղծելու հարցը։ Ալեքսանդր Նևսկու տաճարի նկուղում նախատեսված էր եկեղեցական առարկաների և սրբապատկերների ցուցադրություն։

Այս հարցին վերադարձել են 2000-ական թվականներին։ Կազմակերպչական մեծ դեր են խաղացել Էստոնական քաղաքական գործիչներ Սերգեյ Իվանովը և Ստանիսլավ Չերեպանովը։ Նման պրոֆիլի թանգարանի ստեղծմանը աջակցում էին քաղաքային իշխանությունները, Ռուսաստանի և Էստոնիայի քաղաքական գործիչները, սակայն երկար ժամանակ որևէ կոնկրետ գործողություն չէր ձեռնարկվում, և թանգարանի համար պատշաճ տարածքներ երկար ժամանակ չէին գտնվում։ Հետագայում Իվանովի և քաղաքային իշխանությունների միջև տեղի ունեցավ կոնֆլիկտ, որն ավարտվեց դատական գործընթացներով։

2003 թվականին թանգարանը տեղավորելու համար տրվեց Կոյդուլա, 23 հասցեում գտնվող շենքը, որը պահանջում էր վերանորոգում։

2005 թվականին թանգարանն այցելել է Ռուսաստանի Մշակույթի և կինեմատոգրաֆիայի դաշնային գործակալության նախագահ Միխայիլ Շվիդկոյը։

2012 թվականին Տալլինի քաղաքային ժողովի որոշմամբ «Տալլինի ռուսական թանգարան» նպատակային հաստատությունն իրավունք ստացավ հետագա 15 տարիներին անվճար օգտագործելու Պիկկի փողոց, 29ա հասցեում գտնվող տարածքները որպես թանգարան և մշակութային կենտրոն։

## Ցուցադրություն
Մշտական ցուցադրություն դեռ կազմակերպված չէ, անցկացվում են ժամանակավոր ցուցահանդեսներ։

## Գրականություն
* Vene muuseumi nõukogu lasi Sergei Ivanovi lahti - Delfi, 11.10.2011

## Ծանոթագրություններ

## Արտաքին հղումներ
*Տալլինի ռուսական թանգարան
*Տալլինի ռուսական թանգարան (տեսանյութ)

Կատեգորիա:2016 հիմնադրումներ
Կատեգորիա:2016 հիմնադրված թանգարաններ
Կատեգորիա:Տալլինի թանգարաններ
Ազգային գեղարվեստական «Ռվեսերո» պատկերասրահ

**Ազգային գեղարվեստական «Ռվեսերո» պատկերասրահ** (), նախկին անվանումը՝ **Ազգային գեղարվեստական «Ռվեսերո» թանգարան**, մշակութային և գիտա-կրթական օջախ Ռուանդայի Նյանզա քաղաքում՝ Ռվեսերո սարի լանջին։ Համարվում է Ռուանդայի ազգային թանգարանների ինստիտուտի ստորաբաժանումներից մեկը։ Պաշտոնական բացումը տեղի է ունեցել 2006 թվականին։ Պատկերասրահի հիմնական թեմատիկան ժամանակակից արվեստն է։ Ընդ որում՝ ռուանդացի նկարիչների աշխատանքների կողքին ներկայացված են նաև Աֆրիկայի և աշխարհի այլ երկրների արվեստագետների ստեղծագործություններ։

## Պատմություն
Բելգիացի ճարտարապետ Ռոբերտ Կվինտետի նախագծով 1957-1958 թվականներին Նյանզա քաղաքում Մութարա III թագավորի համար կառուցվել է պալատ, բայց արքան ծանր հիվանդացել է ու կարճ ժամանակ անց վախճանվել՝ այդպես էլ ոտք չդնելով նորակառույց ապարանքը։ Այն տրամադրվել է պետական տարբեր հիմնարկությունների, որոնց թվում էին երկրի բարձրագույն դատարանն ու գերագույն դատարանը։ 21-րդ դարի սկզբներին կառույցը տնօրինման է հանձնվել Ռուանդայի ազգային թանգարանների ինստիտուտին, որն էլ 2006 թվականին այդտեղ բացել է գեղարվեստական թանգարան։

Գեղարվեստական թանգարանը և նրան հաջորդած պատկերասրահը սերտորեն համագործակցել ու համագործակցում են օլիմպիական ակադեմիայի, մշակութային կենտրոնի, սպորտի թանգարանի, մարզական ու մշակութային այլ հիմնարկությունների ու կազմակերպությունների հետ։

## Ծանոթագրություններ

## Արտաքին հղումներ
* Институт национальных музеев Руанды. 

Կատեգորիա:2006 հիմնադրված թանգարաններ
Կատեգորիա:Ռուանդայի թանգարաններ
Պետրոս I-ի տուն-թանգարան (Էստոնիա)

**[[Պետրոս I]]-ի տուն-թանգարան** (), թանգարան Էստոնիայի մայրաքաղաք Տալլինի Կադրիորգ զբոսայգում։ Տալլինի քաղաքային թանգարանի յոթ մասնաճյուղերից մեկն է։

## Պատմություն
Թանգարանը բացվել է այն շենքում, որտեղ Շվեդիայի հետ Հյուսիսային պատերազմի ընթացքում 11 անգամ կանգ է առել Պետրոս I ռուսական ցարը։ 17-րդ դարում կառուցված այս տունը պատկանել է ռատման Հերման ֆոն Դրենտելնին։ Պետրոսն առաջին անգամ այստեղ եկել է 1714 թվականին, իսկ 1715 թվականին տունը 1400 ռուբլով գնել է նախորդ սեփականատիրոջ այրուց։

Թանգարանը բացվել է 1806 թվականին՝ Ռուսաստանի կայսր Ալեքսանդր I-ի հրամանով, որն այդ վայրերն այցելել է 1804 թվականին։

1941 թվականից Պետրոս I-ի տուն-թանգարանը Տալլինի քաղաքային թանգարանի մասնաճյուղն է։

## Ցուցադրություն
Ներքին հարդարանքը պահպանվել է Պետրոս Մեծի ժամանակներից։

Թանգարանի գեղարվեստական հավաքածուի ամենավաղ ստեղծագործությունը 1639 թվականին Սևագլուխների եղբայրությանը նվիրաբերված ռուսական ցար Միխայիլ Ֆեդորովիչ Ռոմանովի դիմանկարն է։

## Պատկերասրահ

PHTLivingRoom1.jpg|Հյուրասենյակ
PHTLivingRoom2.jpg|Հյուրասենյակ
PHTBedroom.jpg|Ննջասենյակ
PHTKitchen.jpg|Խոհանոց
PHTDiningRoom.jpg|Ճաշասենյակ


## Ծանոթագրություններ

## Արտաքին հղումներ
* Թանգարանի պաշտոնական կայքը
* Եկատերինենտալ զբոսայգում, որը էստոնացիներն անվանում են Կադրիորգ,  գտնվող Պետրոս I-ի տուն-թանգարան
* Պետրոս I-ի տներն ու տնակերը  // Мир Петербурга։

Կատեգորիա:1806 հիմնադրումներ Եվրոպայում
Կատեգորիա:1806 հիմնադրված թանգարաններ
Կատեգորիա:Բնօրինակում անաղբյուր հոդվածներ
Կատեգորիա:Պետրոս I
Կատեգորիա:Տալլինի թանգարաններ
Աիդա Ֆերնանդես Ռիոս

**Աիդա Ֆերնանդես Ռիոս** (, ), Կլիմայական ակտիվիստ, ծովային կենսաբան, Իսպանիայի Ծովային հետազոտությունների ինստիտուտի (IIM) պրոֆեսոր, որը մասնագիտացել է Ատլանտյան օվկիանոսի ուսումնասիրության մեջ։ Հանդիսացել է Իսպանիայի ազգային հետազոտական խորհրդի (CSIC) տնօրենը, ինչպես նաև Գալիսիայի թագավորական գիտությունների ակադեմիայի (RAGC) անդամ։

## Կենսագրություն
Ֆերնանդեսի ծովային կենսաբանության հետազոտական աշխատանքները սկսվել են 1972 թվականին, որբ նա սկսել է աշխատել Ուրուգվայի Ձկնորսության հետազոտությունների ինստիտուտում (IIP)։ 1992 թվականին Սանտյագոյի համալսարանում ստացել է կենսաբանության դոկտորի կոչում։ 2006 - 2011 թվականների ընթացքում եղել է Իսպանիայի ազգային հետազոտական խորհրդի տնօրենը, նաև ղեկավարել Միջազգային աշխարհոլորտ-կենսոլորտային ծրագրի կոմիտեն, որը կենտրոնացած էր կլիմայի փոփոխության ուսումնասիրության վրա 2005 - 2011 թվականներին։ 2015 թվականի հունիսի 6-ին միացել է Գալիսիայի թագավորական գիտությունների ակադեմիային, որտեղ որտեղ նա հանդես է եկել ելույթով՝ ածխաթթու գազի պատճառով Ատլանտյան օվկիանոսի աճող թթվայնության վերաբերյալ, որը վերնագրված էր «Ծովի թթվայնացում. ածխաթթու գազի արտանետումների հետևանք»։

Մահացել է 2015 թվականի դեկտեմբերի 22-ին  Մաոնյայում ավտովթարի հետևանքով։

## Հետազոտություն
Համարվել է «Եվրոպայի առաջատար փորձագետներից մեկը» ածխածնի երկօքսիդի արտանետումների և օվկիանոսի թթվայնության միջև կապի վերաբերյալ, նաև ուսումնասիրել է օվկիանոսի խորությունը, որի վրա տեղի են ունենում ջրածնային ցուցիչի փոփոխությունները։ Իր աշխատանքի միջոցով Ռիոսը պնդել է, որ Ատլանտյան օվկիանոսում ավելացած թթվայնության դիտարկումները լավագույնս բացատրվում են մարդու գործունեության արդյունքում, ոչ թե բնական աղբյուրներից առաջացող ածխաթթու գազի կուտակման փոփոխություններով։

## Ծանոթագրություններ

Կատեգորիա:Իսպանացի գիտնականներ
Կատեգորիա:Իսպանացի կին գիտնականներ
Կատեգորիա:Կին կենսաբաններ
Բոգանդայի անվան ազգային թանգարան

**Բոգանդայի անվան ազգային թանգարան**, հայտնի է նաև **Բարտելեմի Բոգանդայի անվան ազգային ազգագրական թանգարան** անվանումով (, **Barthélémy Boganda National Ethnographic Museum**), ազգային մշակութային և գիտա-կրթական օջախ Կենտրոնաաֆրիկյան Հանրապետության մայրաքաղաք Բանգիի Լանգեդոկ շրջանում։

## Պատմություն
Թանգարանի հիմքը դրվել է 1964 թվականին, իսկ նրա բացման պաշտոնական արարողությունը տեղի է ունեցել 1966 թվականի դեկտեմբերի 1-ին։ Կոչվել է հանրապետության հիմնադիր և առաջին ղեկավար Բարտելեմի Բոգանդայի անունով։ Կենտրոնաաֆրիկյան Հանրապետությունում 2012 թվականին սկսված քաղաքացիական երրորդ պատերազմի, մասնավորապես՝ Բանգիի ճակատամարտի ժամանակ թանգարանը մասնակիորեն ավերվել է, թալանվել և 2013-14 թվականներին փակվել է։ Այդուհանդերձ, 3500 արտեֆակտների զգալի մասը պահպանվել է պահասենյակների մեծ սնդուկներում, և թանգարանը որոշ ժամանակ անց վերաբացվել է ու շարունակել իր գործունեությունը։ Նրա հավաքածուում տեղ են գտել Կենտրոնաաֆրիկյան Հանրապետության 16 մարզերից բերված, ազգագրական արժեք ներկայացնող, ինչպես նաև երկրում բնակվող զանազան ցեղերի մշակույթը արտացոլող ցուցանմուշներ՝ խեցեղեն իրեր, հնագույն ու հին մետաղադրամներ, աֆրիկյան ավանդական դիմակներ, երաժշտական գործիքներ և այլն as well as weapons, hunting tools and religious objects., որոնց մի մասը հայտնաբերվել է հնագիտական պեղումների արդյունքում։

## Ծանոթագրություններ

Կատեգորիա:Կենտրոնաաֆրիկյան Հանրապետության թանգարաններ
Կատեգորիա:Կենտրոնաաֆրիկյան Հանրապետության մշակույթ
Կատեգորիա:Կենտրոնաաֆրիկյան Հանրապետության պատմություն
Կատեգորիա:1963 հիմնադրված թանգարաններ
Իզաբել Աքսելսոն

**Իզաբել Աքսելսոն** (, ), շվեդ կլիմայական ակտիվիստուհի Ստոկհոլմից (Շվեդիա)։

## Գործունեություն
2018 թվականի դեկտեմբերից Աքսելսոնը եղել է Շվեդիայում անցկացված «Ուրբաթները հանուն ապագայի» շարժման ակտիվիստներից և կազմակերպիչներից։ 2020 թվականի հունվարի վերջին նա Դավոսի Համաշխարհային տնտեսական ֆորում էր այցելել կլիմայական այլ ակտիվիստների հետ, ինչպիսիք են Գրետա Թունբերգը, Լուիզա Նոյբաուերը, Լուկինա Տիլեն և Վանեսա Նակատեն։

«Gemeinsam für die Zukunft — Friday For Future und Scientists For Future: Vom Stockholmer Schulstreik zur weltweiten Klimabewegung» գրքի համահեղինակն է։ Գրքում նա պատմել է «Ուրբաթները հանուն ապագայի» շարժման մանրամասները, որպեսզի ընթերցողին հնարավորություն տա ճանաչելու այդ շարժման մասնակիցներից որևէ մեկին։

2020 թվականի փետրվարի 14-ին Գրետա Թունբերգի հետ «Ուրբաթները հանուն ապագայի» շարժման հերթական կլիմայական գործադուլն է անցկացրել, որի ժամանակ հայտնվել են գանգստա ռեփերները։ Քննադատության ալիքից հետո Իզաբելը հայտարարել է. 

COVID-19 համավարակի սկզբից նա բողոքի ակցիաներ է կազմակերպել Ինստագրամում, ինչպես նաև մասնակցել է ZOOM հարթակի տեսակոնֆերանսներին։ 2020 թվականի ապրիլին Վոգ ամսագրին տված հարցազրույցում նշել է․ «Ես գիտեմ, որ շատ մարդիկ, այդ թվում և ես, թվային պիկետներին վերաբերվում են այնպես, ինչպես իրական աշխարհում անցկացվող պիկետներին»։

Աքսելսոնը տառապում է աուտիզմով։

## Ծանոթագրություններ

Կատեգորիա:Կլիմայական ակտիվիստներ
Կատեգորիա:Շվեդ կին ակտիվիստներ
Ալացկիվի (դղյակ)

**Ալացկիվի (դղյակ)** (, ),   դղյակ էստոնիայում՝  կառուցված Տարտումաա նահանգի Ալացկիվի շրջանում՝  ամրոցը վերակառուցվել է 19-րդ դարի երկրորդ կեսին նեոգոթիկ ոճով։

## Նկարագրություն
Դղյակը կառուցվել է համանուն լճի ափին։ Այն անհամաչափ հատակագծով կառույց է, որի մի թևը մեծ է մյուսից, մեկը միահարկ է, մյուսը՝ երկհարկանի։  Դղյակի շուրջը տեղակայված են 41 փոքր օժանդակ կառույցներ (նախկինում՝ 57՝ լվացքատուն, խոհանոց, ախոռներ, հողմաղաց, եկեղեցի, գերեզմանատուն և այլն)։ Դղյակը շրջապատված է 130 հեկտար տարածքով զբոսայգով, որն ամենամեծն է Տարտումաայում։ Զբոսայգու հիմնական ծառատեսակներն են կաղնին, հացենին, թխկին, լաստենին։ Կից ճանապարհի եզրերին տնկված են լորենիներ։ Լճակից բացի զբոսայգում կա երկու փոքր ջրավազան։ Այստեղ կարելի է տեսնել դյուցազուն Կալևիպոեգի քանդակը։  Նախկինում այնտեղ էր գտնվում նաև  Ապոլլոնի արձանը, որն այսօր Տալլինի Կադրիորգի զբոսայգում է։

## Պատմություն
Դղյակը կառուցվել է 16-րդ դարի վերջին։ Նրա մասին առաջին անգամ հիշատակվել է 1601 թվականին։ 1628 թվականին Շվեդիայի արքա Գուստավ II Ադուլֆը նվիրել է այն իր քարտուղար Յուհան Ադլեր Սալվիուսին։ 1642 թվականին դղյակն անցել է կալվածատեր Յոահիմ Կրոնմանին, 1753 թվականին՝ Շտակելբերգ ընտանիքին, իսկ 1870 թվականին՝ Նոլքեն ընտանիքին։ 1876 - 1885 թվականներին բարոն Արվեդ Գեորգ ֆոն Նոլքենը վերակառուցեց դղյակը շոտլանդական բարոնական ոճով՝ Շոտլանդիայում արքայական նստավայր Բալմորալ ամրոցի օրինակով։

1919 թվականին Անկախության պատերազմի ընթացքում դղյակն ազգայնացվեց և փոխանցվեց գյուղատնտեսության նախարարության տնօրինությանը։ Այն ծառայել է որպես դպրոց, սահմանապահների զորանոց, կոլտնտեսության վարչական շենք, կինոթատրոն և գրադարան։

2005—2011 թվականներին իրականացված մեծածավալ վերականգման արդյունքում դղյակը վերստացավ իր սկզբնական տեսքը։ Առաջին հարկի հինգ սենյակները տրամադրված են դիրիժոր և կոմպոզիտոր Էդուարդ Տուբինի թանգարանին։ Դղյակում անց են կացվում տարբեր հանդիպումներ, գիտաժողովներ, սեմինարներ, որոնց համար կահավորված են 60-120 տեղ ունեցող երեք դահլիճներ։ Կա ռեստորան և 8 անձի համար նախատեսված հյուրանոցային լյուքս-համարներ։ Նկուղային հարկում գտնվում է այստեղ երբևէ ապրած մարդկանց մոմե արձանների թանգարանը։

1997 թվականին դղյակն ընդգրկվել է Էստոնիայի մշակութային հուշարձանների պետական ցուցակում, 13.05.2019-ի տեսչական ստուգման ժամանակ վիճակը գնահատվել է գոհացուցիչ։

## Պատկերասրահ
կենտրոն|671x671փքս

Պատկեր:Alatskivi mõisa peahoone õhust edela nurk.JPG|Դղյակի տեսքը հարավ- արևմուտքից
Պատկեր:Alatskivi castle inside 01.jpg|Նոլքեն տոհմի անդամների դիմանկարներ
Պատկեր:Alatskivi castle inside 04.jpg|Ցուցահանդես դղյակում
Պատկեր:Alatskivi castle inside 05.jpg|Դահլիճ


## Տես նաև
* Էստոնիայի ամրոցների ցանկ

## Ծանոթագրություններ

## Արտաքին հղումներ
* Официальный сайт замка Алатскиви   
* История замка на его официальном сайте
* Замок Алатскиви  на сайте *own-way.me*, 16 июля 2014
* Замок Алатскиви             

Կատեգորիա:Էստոնիայի ամրոցներ
Կատեգորիա:Էստոնիայի թանգարաններ
Կատեգորիա:Էստոնիայի մշակույթի հուշարձաններ
Լետիսիա Օչարան

**Լետիսիա Օչարան** (, ), մեքսիկացի նկարչուհի, մի շարք թանգարանների համահիմնադիր։

## Կրթությունը
Լետիսիան արվեստ է ուսումնասիրել Մեխիկոյի գեղարվեստի ազգային ինստիտուտում, որտեղ նրան դասավանդել են Սալվադոր Բրիբիսկան, Խեսուս Ալվարես Ամայան, Խոսե Մարին Բոսկեդը... Այնուհետև ուսումնառությունը շարունակել է Վերակրուսի պլաստիկ արվեստների դպրոցում (Escuela de Artes Plásticas de Veracruz):

## Աշխատանքները
Օչարանի ստեղծագործությունները ներկայացվել են հիսունից ավելի անհատական և մի քանի տասնյակ խմբային ցուցահանդեսներում, որոնք կազմակերպվել են աշխարհի տարբեր երկրների արվեստի կենտրոններում, այդ թվում՝ Մեքսիկայում, Չիլիում, Պուերտո Ռիկոյում, Արգենտինայում, Ուրուգվայում, Ռուսաստանում, Ամերիկայի Միացյալ Նահանգներում, Լեհաստանում, Գերմանիայում...

Նա համարվում է մի շարք թանգարանների համահիմնադիր, որոնց թվում են Մեքսիկայի Միչոական նահանգի Պացկուարո և Մորելիա քաղաքների ժամանակակից արվեստի թանգարանները։ Մասնակցել է նաև կերպարվեստի *Taller de Expresión Artistica* դպրոցի հիմնադրմանը, որտեղ այնուհետև դասավանդել է, սովորողներին օգնել խորամուխ լինելու գրավյուրի ստեղծման գաղտնիքների ու նրբությունների մեջ։

Միաժամանակ՝ Լետիսիա Օչարանը արվեստագետների իրավունքների համար պայքարի ակտիվ մասնակից էր, հեղինակային իրավունքի պաշտպանության նպատակով բազմաթիվ միջոցառումների նախաձեռնող։

## Հավաքածուները
Լետիսիա Օչարանը՝ որպես ստեղծագործող արվեստագետ, համբավվել է հատկապես իր գեղանկարներով ու գրավյուրներով։ Նրա ստեղծագործությունները տեղ են գտել բազում թանգարանների ու պատկերասրահների հավաքածուներում, որոնցից են Սալվադոր Ալյենդեի անվան թանգարանը (*Museo de la Solidaaridad Salvador Allende*), *Fondo Tabasco Collection* հիմնադրամի հավաքածուն...

## Ծանոթագրություններ

## Գրականություն
* Fontanelly Vázquez/Recuerdos en claroscuro, Leticia Ocharán, editado por el Gobierno del Estado de Tabasco. (consultado el 21 de febrero de 2017).
* Aurora Reyes/La sangre dividida, Leticia Ocharán, editado por el Gobierno del estado de Chihuahua, Programa Cultural de las Fronteras, CNCA, México, 1990.
* Bajo la mirada de la ceiba: Artistas plásticos de Tabasco, Miguel Ángel Ruiz Macdónel, 2006.
* Leticia Ocharán, Eros y Tánatos: lo simple y lo complejo, Alberto Híjar, 1987,UNAM, Coordinación de Humanidades. México, p.&nbsp;43.
* Enciclopedia de México, Álvarez José Rogelio, 1987, Secretaría de Educación Pública, México.

## Արտաքին հղումներ
* Leticia Ocharán article on Spanish Wikipedia
* Si somos muchas y no somos machas: textos sobre mujeres, Mónica Mayer, Pinto mi raya, 2001.
* ''North American Women Artists of The Twentieth Century, A Biographical Dictionary,'' Jules Heller, Nancy G. Heller.
* Música para los ojos, Universidad Autónoma Metropolitana, 2005.
* Leticia Ocharán.

Կատեգորիա:Թանգարանների հիմնադիրներ
Կատեգորիա:Կին արվեստագետներ
Կատեգորիա:Մեքսիկացի արվեստագետներ
Կատեգորիա:Մեքսիկացի նկարիչներ
Կատեգորիա:Նկարչուհիներ
Կատեգորիա:Մեքսիկացի նկարչուհիներ
Կատեգորիա:Մեքսիկացի գրաֆիկներ
Կատեգորիա:Մեքսիկացի ֆեմինիստներ
Կատեգորիա:Մեքսիկացի հասարակական գործիչներ
Ուիսթլերի արվեստի տուն-թանգարան

**Ուիսթլերի արվեստի տուն-թանգարան** (), գեղարվեստական թանգարան, որը գտնվում է այն տանը, որտեղ 1834 թվականի հուլիսի 11-ին ծնվել է ամերիկացի նկարիչ Ջեյմս Էբբոտ Մաք-Նեյլ Ուիսթլերը։ Գտնվում է ԱՄՆ-ի Մասաչուսեթս նահանգի Լոուել քաղաքում։ Հասցեն՝ Ուորթեն փողոց, 243։ Թանգարանում ներկայացված են Ջեյմս Ուիսլերի աշխատանքները։

## Տան պատմություն
Տունը կառուցվել է 1823 թվականին *Locks and Canals* ընկերության կողմից՝ իրենց կառավարչի համար։ Մեխանիկ և գյուտարար Փոլ Մուդին տան առաջին բնակիչն էր։

1834 թվականին Ջորջ Ուիսթլերը, դառնալով գլխավոր ինժեներ, իր կնոջ՝ Աննա Մաթիլդա Մաք-Նեյլ Ուիսթլերի հետ բնակություն է հաստատել այդ տանը։ Նրանց որդին՝ Ջեյմս Ուիստլերը, ծնվել է այնտեղ 1834 թվականի հուլիսի 11-ին։

1837 թվականին այդ տուն է տեղափոխվել Ջեյմս Բ. Ֆրենսիսը, որը ստանձնել էր գլխավոր ինժեների պաշտոնը, իսկ Ուիսթլերները տեղափոխվել են Ռուսաստան։ Ջեյմս Ֆրենսիսն ու նրա կինը՝ Սառան, այստեղ վեց երեխա են մեծացրել։

1907 թվականին տունը գնել է *Lowell Art Association, Inc.*-ը, և 1908 թվականին այն վերածվել է թանգարանի։

## Ցուցադրություն
Առաջին և երկրորդ հարկերում կա մշտական ցուցադրություն, որը ներառում է Ջեյմս Ուիստլերի փորագրանկարներին նվիրված մեկ սենյակ։ Նկարչի արվեստանոցը գտնվում է ձեղնահարկում։ Տան հետևում Պարկեր պատկերասրահն է, որտեղ ցուցադրվում են նոր ցուցանմուշներ։

## Ծանոթագրություններ

Կատեգորիա:1908 հիմնադրումներ ԱՄՆ-ում
Կատեգորիա:1908 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Մասաչուսեթս
Film Out

"**Film Out**", հարավկորեական բոյ բենդ BTS-ի կողմից ձայնագրված ճապոներեն երգ, որը նախատեսված է իրենց առաջիկա *[[BTS, the Best]]* (2021) ալբոմի երգերի հավաքածուի համար։ Այն թողարկվել է 2021 թվականի ապրիլի 2-ին` Universal Music Japan-ի կողմից։

## Չարթեր

## Ռելիզի պատմություն

## Ծանոթագրություններ

Կատեգորիա:2021 սինգլներ
Լեպրեխոնների ազգային թանգարան

**Լեպրեխոնների ազգային թանգարան** (), թանգարան Դուբլինում, որը նվիրված է լեպրեխոններին՝ իռլանդական բանահյուսության կերպարներին՝ փոքրիկ մարդուկներին, որոնց համեմատում են փերիների կամ Էլֆերի հետ։ Բաց է 2010 թվականի մարտի 10-ից, և *The Irish Times* իռլանդական թերթի խոսքերով՝ լեպրեխոնների առաջին թանգարանն է աշխարհում և մի տեսակ «Լեպրեխոնների Լուվր» է։

Թանգարանի կազմակերպիչ ու տնօրեն Թոմ Օ՚Ռեյլին 2003 թվականից մշակել է թանգարանի հայեցակարգը, և հետագայում այն նախագծել է իտալացի դիզայներ Ելենա Միկելին՝ Վալտեր Սցիպիոնիի հետ համագործակցությամբ։ Օ՚Ռեյլի մտահղացման համաձայն՝ թանգարանը պետք է դառնա ոչ թե պարզապես «առևտրային ձեռնարկություն», այլ «սթորի-թելինգ» ձևաչափով ատրակցիոն, որի շնորհիվ այցելուները կտոգորվեն «լեպրեխոնների փորձով»։

Թանգարանում էքսկուրսիան իր մեջ ներառում է էքսպոզիցիա էքսկուրսավարի ուղեկցությամբ (ցանկացողների համար կան նաև աուդիոգիդեր), որի ընթացքում այցելուներին ծանոթացնում են լեպրեխոնների և դրանց մասին բանահյուսական աղբյուրների հասկացությանը, նաև պատմում են՝ ինչպես է մարդը փորձում բռնել լեպրեխոնին։ Դրան հաջորդում է լեպրեխոնների մասին պատմությունը մասսայական մշակույթում, մասնավորապես Ուոլթ Դիսնեյի՝ Իռլանդիա կատարած այցին, որը ոգեշնչել է նրան 1959 թվականին ստեղծել «Դորբի Օ՚Գիլը և փոքրիկ ժողովուրդը» ֆիլմը։

Այցելուները նաև անցնում են տեսողական պատրանքներով թունելի միջով, Անտրիմ (Հյուսիսային Իռլանդիա) կոմսության հսկաների ճանապարհի փայտե մոդելով և սենյակով, որտեղ բոլոր իրերը, ներառյալ կահույքը, հսկայական չափերի են, որպեսզի այցելուն զգա իր «փոքրությունը»։ Մեկ այլ սենյակ անձրևանոցներով պաշտպանված է արհեստական անձրևից, իսկ հարևան սենյակում կարելի է տեսնել ծիածանը, որից հետո այցելել այն սենյակ, որտեղ գտնվում են լեպրեխոնների գանձերը՝ կավահողի վրա գտնվող ոսկու կարասը։

Թանգարանում կան նաև սենյակներ՝ նվիրված Լիրի երեխաներինհին, իռլանդական բերդը և Նյուգրեյնջի պաշտամունքային դամբարանը. կա սենյակ ջրհորով և հսկա ծառերի կոճղերով, ինչպես նաև «կախարդական փոշի», որ, իբր, շարժում է փերիներին։ Էքսկուրսիայի ավարտին այցելուները կարող են այցելել լեպրեխոնների թեմայով հուշանվերների խանութ։

## Տես նաև
* Լեպրեխոն

## Ծանոթագրություններ

## Արտաքին հղումներ
* Официальный сайт 
* 
* 
* 

Կատեգորիա:2010 հիմնադրումներ Իռլանդիայում
Կատեգորիա:2010 հիմնադրված թանգարաններ
Կատեգորիա:Իռլանդիայի թանգարաններ
Սան Ժուան Բատիշտա դե Աժուդա

**Սան Ժուան Բատիշտա դե Աժուդա ամրոց** ( - «Սուրբ Հովհաննես Մկրտչի օգնության ամրոց»), Պորտուգալիայի գաղութատիրական սեփականություն Դահոմեայում, Գվինեական ծոցի ափին, այժմ Բենինի Վիդա քաղաքի տարածքում։

## Պատմություն
Սան Ժուան Բատիշտա դե Աժուդա ամրոցը Պորտուգալիայի գաղութատիրական սեփականություն էր Դահոմեայում, Գվինեական ծոցի ափին, այժմ Բենինի Վիդա քաղաքի տարածքում։

Կոչվել է նաև «Աժուդա ֆակտորիա» կամ պարզապես «Աժուդա»։ Ամրոցը ընդամենը 4,5 կմ² տարածք ուներ, ամրացված առևտրային կետ էր՝ հարակից փոքր տարածքով։ 1958 թվականին գրանցվել է Գինեսի ռեկորդների գրքում, որպես արտերկրյա ամենափոքր գաղութ։

Ամրոցը կառուցվել է 1680 թվականին թագավոր Պեդրու Երկրորդի հրամանով՝ ստրկավաճառության անվտանգությունն ապահովելու համար։ Առևտրի կետը կառուցել է Սան Տոմեի և Պրինսիպի նահանգապետ Ջակինտու դե Ֆիգեյրեդո ի Աբրեուն՝ Վիդա գյուղի տեղում։ 18-րդ դարի սկզբին լքված ամրոցը վերակառուցվել է 1721-1730 թվականներին։ Ֆինանսավորումը ստացվել է Սալվադոր տեղափոխվող աֆրիկացի ստրուկների հարկից։

1722 թվականի հունվարին ամրոցը փորձել է գրավել անգլիացի ծովահեն Բարտոլոմյու Ռոբերտսը, որը գերևարել է նավահանգստում կանգնած բոլոր՝ 11 նավերը։

1805-1844 թվականներին ֆակտորիայի տնօրենը եղել է ստրուկների առևտրով զբաղվող հայտնի Ֆրանսիշկու Ֆելիքս դե Սոուզան, որը 1845-1849 թվականներին զբաղեցրել է նահանգապետի պաշտոնը։ Բրազիլիայի անկախացումից հետո Սոուզան առաջարկել է կայսր Պեդրու Առաջինին Աժուդուն վերցնել իր տիրապետության տակ, բայց մտահղացումը չի իրականացել։

1861 թվականին պորտուգալացիները լքել են ամրոցը և այն մինչև 1893 թվականը ամրոցը ծառայել է որպես կաթոլիկ առաքելություն։ 1960 թվականի օգոստոսի 1-ին Դահոմեան անկախություն է ձեռք բերել և հռչակվել է Բենինի հանրապետությունը։ 1961 թվականին ամրոցը ծառայել է երկրի անկախությունը նշելու համար։ Մեկնելուց առաջ զավթիչները այրել են շինությունները։ 1964 թվականի նոյեմբերի 13-ի հրամանագրով ամրոցը ճանաչվել է պատմական հուշարձան։ Վերակառուցվել է Ֆրանսիայի և ԱՄՆ-ի ֆինանսական օգնությամբ։ Ամրոցում գործում է թանգարան, որն իր դռները բացել է  1967 թվականի սեպտեմբերի 6-ին։

1974 թվականից հետո Պորտուգալիան ընդունել է Աժուդայի անեքսիան։

## Ծանոթագրություններ

## Գրականություն
* 
* 
* 
* 

## Արտաքին հղումներ
* 
* 

Կատեգորիա:Ամրոցներ այբբենական կարգով
Կատեգորիա:Բենինի պատմական հուշարձաններ
Կատեգորիա:Բենինի պատմություն
Կատեգորիա:Պորտուգալիայի նախկին գաղութներ
Կատեգորիա:Պորտուգալիայի պատմություն